
          ОБЩИНСКИ  СЪВЕТ – ЧЕРНООЧЕНЕ, ОБЛАСТ  КЪРДЖАЛИ
  


      Р  Е  Ш  Е  Н  И  Е  №01


                  от 08.01.2018 година 
На основание чл.21 ,ал.1,т.8 и ал.2 от ЗМСМА, във връзка с чл.8,ал.2 и ал 3 от Закона за общинската собственост, Общински съвет - Черноочене


          
                     Р  Е  Ш  И  :
В Глава трета „УПРАВЛЕНИЕ НА ИМОТИ – ПУБЛИЧНА ОБЩИНСКА СОБСТВЕНОСТ “ на Наредбата за реда за придобиване, управление и разпореждане с общинска собственост се извършват изменения и допълнения,както следва:

      1.В чл.16,ал.1,изречение първо изразът „по реда на ал.2“ се изменя на „по реда на ал.5“;

      2.В чл.16,ал.1,изречение второ, след израза „и звена на бюджетна издръжка,“ се добавя изразът „с изключение на тези по ал.2,“;

      3.Досегашна алинея 2 на чл.16 става алинея 5.Изразът „предходната алинея“ се изменя на „предходните ал.1,ал.3 и ал. 4“;

      4.Досегашна алинея 3 на чл.16 става алинея 6. Изразът „по ал.2“ се изменя на „по ал.5 “.

      5.Създава се нова алинея 2 на чл.16 със следното съдържание:

(2)Общинските недвижими имоти, предоставени за управление на общинските училища и детски градини са публична общинска собственост и се ползват само за целите на образователния процес, без да променят предназначението си.

      6.Създава се нова алинея 3 на чл.16 със следното съдържание:


(3)Имотите или части от тях и вещите, освободени в резултат на закриване или преобразуване на  общински училища и детски градини, се използват за образователни, здравни, социални или хуманитарни дейности.

      7.Създава се нова алинея 4 на чл.16 със следното съдържание:


(4)Имотите или части от тях и вещите, освободени в резултат на закриване или преобразуване на общински училища и детски градини, за които няма обществена потребност за ползването им за дейностите по ал. 3, могат да се ползват и за други дейности при едновременно изпълнение на следните условия:

1. в срок от две години не е идентифицирана обществена потребност от използването им за образователни, здравни, социални или хуманитарни дейности;

2. налице е положително становище на министъра на образованието и науката, изготвено въз основа на оценка на образователните потребности в общината;

3. населеното място е с население под 5 хиляди души.
         В гласуването участваха 17 общински съветници, от които 17 гласа “За”, „Против” и “Въздържал се”- няма.  
ПРЕДСЕДАТЕЛ НА ОбС:           
      /БЕДРИЕ  ГАЗИЮМЕР/
